Web stranica tjedna: 'Stotinu sati astronomije'
Ovaj tjedan ljubitelji zvjezdanog neba su pozvani da sudjeluju u 'Stotinu sati astronomije,' globalnoj proslavi koja se održava i onlin
Ova je godina proglašena Međunarodnom godinom astronomije. Tijekom četiri dana ovog tjedna ljubitelji zvjezdanog neba su pozvani da sudjeluju u 'Stotinu sati astronomije'. Ova globalna proslava – koja se održava i online, ali i na stvarnim lokacijama diljem svijeta – obećava da će biti najveći astronomski događaj 2009. godine. Manifestacija 'Stotinu sati astronomije' zamišljena je s ciljem da svrne oči javnosti ka nebeskom svodu. Mike Simmons je supredsjedatelj ovog globalnog događaja u kojemu će ljudi sa svih strana svijeta dijeliti iskustva osmatranja zvijezda. "Imat će priliku gledati 'očima' najvećih svjetskih teleskopa ... ili iskusiti kontrolnu prostoriju svemirskih teleskopa ... ili i sami gledati kroz te teleskope," kaže Simmons. Stotinu sati astronomije službeno se otvara danas, u Institutu Franklin, u Philadephiji, gdje se posjetiteljima nudi pogled izbliza na teleskop kojim je Galileo prije četiristo godina zagledao nebeski svod. Svečanost će biti i izravno prenošena putem Interneta na adresi . Ta je adresa središnje mjesto i za praćenje čitave četverodnevne manifestacije. "Korisnici mogu doći na našu web stranicu i bilo naći poveznicu za njihove nacionalne websajtove ili otići na zemljovid svijeta koji pokazuje više od tisuću dosad registriranih manifestacija. Dakle, mogu otkriti što se događa blizu njih, čak i zoomirati na zemljovidu do točne lokacije i onda i otići na to mjesto," kaže Simmons. Zainteresirane se potiče da i sami registriraju vlastitu manifestaciju. Simmons kaže da su reakcije na inicijalni prijedlog o održavanju Stotinu sati astronomije nadmašile sva očekivanja. Organizatori očekuju velik odziv zainteresiranih ljudi. "Ako nam uspije da milijun ljudi pogleda kroz teleskope, to je sjajan rezultat. No, očekujemo da će se mnoga događanja nastaviti i nakon ove manifestacije, kroz čitavu Međunarodnu godinu astronomije. Nacionalni odbori u više od 140 zemalja planiraju različite događaje, na različitim mjestima. Dakle, bit će mnogo toga i nakon ovog tjedna," kaže Simmons. Premda je spomenuta web stranica napravljena s ciljem promicanja manifestacije Stotinu dana astronomije, Simmons kaže da ona neće tako brzo nestati s Interneta: "Web stranica ostaje do daljnjeg na Internetu. Tu će se naći izvješća o svim događajima koji su se odvijali u sklopu manifestacije Stotinu dana astronomije, kao i foto galerija, video snimke, i mnogo štošta drugoga vezanog uz tu temu. Zadržat ćemo i sve webkastove koji budu stigli tako da ih ljudi sa svih strana svijeta mogu i kasnije pogledati." Završetak ove manifestacije, kaže Simmons, bit će 24-satna 'zabava sa zvijezdama', koja će povezati ljude sa svih strana svijeta. Zvijezde će – na ovoj zabavi – biti zaista prave nebeske zvijezde.